ANGMAGSSALIK DISTRIKT 5 569 
Ved Kingorssuak er en meget yppig Vegetation, om hvilken Kruuse skriver!): 
»Tæt Nord for vor Teltplads (paa Ostsiden af Fjorden) i 30—70 m Højde 
over Havet dækkes Bjergfoden af det største Pilekrat i Distriktet. Buskene 
(Salix glauca) naar over 1 m Højde over Jorden, og Stammerne, der ligger hen 
ad Jorden med deres nedre Del, kan være over 3 m lange og 3 cm i Diameter 
ved Grunden. Hvert Individ har 3—6 Stammer, der udgaar fra en meget gammel, 
knoldformet, oftest meget opløst, underjordisk Grunddel. Stammerne naar sjæl- 
den over 40—60 Aarringe. Grunddelens Alder kan ikke bestemmes. Gennem 
Krattet snor Forgreningerne af en lille klar, rolig Bjergbæk sig og forsyner den 
friske Muld med rigelig Fugtighed. Allerede ved vort første Besøg (1/6) var Sneen 
forlængst fuldstændig bortsmeltet fra Krattet og Buskene i Udspring, men Blomst- 
ringen endnu ikke begyndt. Pilekrattet var øjensynlig afhængigt af den rigelige 
Vandforsyning; thi uden for dennes Omraade fandtes, som over det meste af 
Bjergfoden, en frodig Lynghede, hvori Pilen var sjælden og med sine krogede 
Kortskud kun naaede 15—20 cm over Jorden. i 
I Krattet blomstrer Arabis alpina; Lycopodium annotinum og Aspidium 
Dryopteris staar frisk grønne og fuldt udviklede. De øvrige Skovbundsplanter 
er ikke komne i Blomst endnu; men det hele lugter saa frisk skovbundsagtig 
hjemligt og er saa grønt, at man kan drømme sig paa en langt sydligere Bredde- 
grad. Dertil kommer, at Insektlivet er rigt. Store, .sorte, langbenede Edderkop- 
per løber om paa Mulden, smaa graa Sommerfugle — — flyver om mellem Hum- 
ler — —, og Fluer og Myg sværmer, de sidste lidt mere end behageligt, skønt 
de endnu ikke er blevne til den Plage, de var ved vort andet Besøg paa 
Stedet«. 
Lynghede dækker overalt Fjældenes Skraaninger og dannes især af Krække- 
bær og Blaabærlyng, der paa Dalens østlige Side har en Højde af 10—20 cm over 
Jorden. Det 1540 m høje Fjæld, Какатззиак, bærer 1 5—600 m Højde en frodig 
Urteli med Kvaner og Bregner. Overalt i Dalen er frodigt og der findes en Del 
Blomsterplanter, som ellers ikke findes i Distriktet. ' 
De frodigste. Lokaliteter er ved Foden af det høje, kløvede Fjæld, Kiliki- 
tak. I et tæt, vaadt Dække ved Bredden af Indsøen findes smaa Kvanhaver. 
De fleste Kvaner er 90 cm høje, men der findes Kæmper paa 114 cm Højde og 
med 8 cm Omkreds ved Grunden. »Hele Lokaliteten, som strækker sig over et 
Areal af 20—30 Hektar, er i høj Grad begunstiget af Naturen, Jordbunden er 
næringsrig og fugtig uden at blive sur. Ekspositionen er Syd, og intet højt Fjæld 
findes i denne Retning indenfor 6—8 km Afstand. Bag ved hæver Kilikitak sine 
stejle Skraaninger til 1600 m Højde og giver Læ for N.- og NV.-Vinde, tidlig bli- 
ver Lokaliteten snebar og udsat for Solens varmende Straaler, og Taagen naar 
kun sjælden helt herind«. 
Mellem Angmagssalik og Sermiligåk. Mellem Øerne Øst for den brede 
Del af Angmagssalik Fjord fører mange Sunde, men Hovedforbindelsen med Ser- 
1) M. в. Gr. XLIX. 5. 75—77. 
